Naturamikoj

Naturamikoj (germane: Naturfreunde International aŭ mallonge NFI, angle Friends of Nature International) estas internacia organizaĵo kiu aktiva en la kampoj de ekologio, kulturo kaj turismo.

Naturamikoj Internacie havas ĉirkaŭ 500.000 membrojn en 21 landoj. Ekzistas ankaŭ internacia junulara sekcio.

 Historio 
Ĝi estiĝis el la laborista movado fondita en 1895 en Vieno. La membroj de la iama Libera Naturamika Asocio dum la dua mondmilito intersalutis germanlingve per "Berg Frei" (Monto libera), kiu estis pli ol simpla saluto, sed konfirmo de ribelado kontraŭ la nazia reĝimo, de libero simbolita per tiuj vagadoj meze de la libera naturoPetro Yayer, Legendo de la Viena Arbaro, Laŭte, nro 138, novembro 1998, p.21.eta|144x144ra|Emblemo de Esperanta Naturamikaro (ENa).

 Naturamikoj kaj Esperanto 
Laŭ Enciklopedio de Esperanto de 1934 (artikolo "sporto"), "en preskaŭ ĉiuj urboj ekzistas naturamikaj grupoj kaj multaj el ili uzas Esperanton kiel helplingvo dum siaj eksterlandaj ekskursoj". La enciklopedio same plurloke mencias intergrupan Esperanto-sekcion de la internacia organizaĵo Naturamikoj, en kiu ekzemple aktivis la hungaro Alfréd Klein.

En 1949 la centra komitato de Naturamikaro Internacia decidis aldoni la Esperanto-vortojn La Naturamikoj en la internaciaj kotizvinjetoj(eo) Walter Kobelt kaj Manfred Führer, Naturamikoj en 1955, Heroldo de Esperanto, paĝo 1, n-ro 2311, aŭgusto 2020.. Dum multaj jaroj la naturamikoj uzis Esperanton sur siaj membromarkoj. Ankoraŭ hodiaŭ la membrolibro de la germanaj naturamikoj estas dulingva (germana-esperanta). Pro manko de propra revuo esperantistoj rajtis aperigi artikolojn en Esperanto en la nederlandlingva revuo De Natuurvriend kaj la germanlingva revuo Aufstieg. Fine de 1950 realiĝis propra revuo: La Migranto. 

 TANEF 
eta|La Esperanta Naturamiikara domo de Malago.
TANEF (Turisma Asocio de Naturamikoj - Esperanto-Fako) estis la antaŭula esperantista asocio de naturamikoj, formale fondita dum la Universala Kongreso 1951 en Munkeno. Ĝi ĉesis aktivi en 2006, transdonante sian kapitalon al Sennacieca Asocio Tutmonda (SAT). Ĝi eldonis la revuon La Migranto, kiu jam antaŭis la fondon je unu jaro.

 Esperanta Naturamiikaro 
La 15-an de junio 2010 dek sep personoj el ok landoj fondis en Malago (Hispanio) la transnacian societon "Esperanta Naturamikaro (ENa)". La 6-an de oktobro 2012 la jara Konferenco de Naturamika Internacio akceptis Esperantan Naturamikaron kiel partneran societon.  

En 2017 la mondkongreso de NFI akceptis la Esperantan Naturamikaron (ENa)  kiel plenan membron. Laŭstatute la asocio havas du oficialajn lingvojn: esperanto kaj la kastilia. Ekde 2022 ENa organizas NaturAmikan KulturSemajnon en Esperanto (NAKSE), ĉiam komence de oktobro en Katalunio: la aranĝo estas interalie resurekto de pli frua Internacia Esperanto-Semajno de la Kulturo kaj Turismo.  

 Naturamikaraj domoj 
La organizaĵo estas konata i.a. pro la naturamikaraj domoj, kiuj situas plej ofte en arbaro kaj ofertas malmultekostan tranoktadon, sed estas ankaŭ domoj en urbetoj. Eblas distingi inter familiaj hejmoj, libertempejoj, kabanoj kaj rifuĝejojNaturamikaj domoj, Heroldo de Esperanto, paĝo 1, n-ro 5 (2255), aprilo 2016 de kiu unu portas la Esperanto-nomon 'Frateco'.

Kvankam ekzistas naturamikaraj domoj en Usono, Ĉilio kaj Senegalio, la plej multaj troviĝas en Eŭropo, ĉefe en germanlingvaj landoj. 

 Esperanta Naturamikara domo 
Esperanta Naturamikaro havas propran domon en  Estis eĉ eldonita poŝtkarto pri la Esperantistoj-Naturamikoj kun la titolo ‘1001 noktoj kun la naturamlkoj en 1001 domoj en Eŭropo’Radioprelego de Claude kaj Andrée Gacond (.mp3), Svisa Radio Internacia, la 11-an de oktobro 1990. Lupreni ilin povas kaj individuoj kaj grupoj.

Ekzistas ekde oktobro 2012 ankaŭ naturamikara domoEn oktobro nova Esperanto-Domo ekfunkcios HEKO, oktobro 2012 Unuaj gastoj en la Esperanto-Domo de Andaluzio, HEKO, 504 8-C, 22-a aprilo 2012 Foto de la Naturamika Esperanto-Domo en la fotogalerio de "Marbordo de la Suno" en Malago, Hispanio. kiu estas samtempe la sidejo de la Esperanta Naturamikaro. Ĝi funkcias kiel oficiala sidejo de ENa, dum la nemoveblaĵo mem apartenas al Fondumo Pro Esperanto, la "banko" de la Esperanta Civito.

 Referencoj 

 Vidu ankaŭ 
Karl Renner
La migranto
Wandervogel

 Eksteraj ligiloj 
 Internacia Naturamika Junularo
 Esperanta Naturamikaro
 Naturamikoj sur verdaj vojoj
 Naturamikaraj domoj - superrigardo ()
 Esperanta Civito
 Fondumo Pro Esperanto

Kategorio:Ne-registaraj organizaĵoj
Kategorio:Ekologio
Kategorio:Internaciaj mediprotektaj organizaĵoj
Kategorio:Ŝatantaroj
Kategorio:Turismo
Kategorio:Ekologia turismo